钦定古今图书集成/历象汇编/岁功典/第054卷 > 《浙江志书》 > 杭州府
## 钦定古今图书集成/历象汇编/岁功典/第054卷 > 《浙江志书》 > 杭州府

六月六日，宋真宗以天书再降，遂为“天贶节。”是日，多
晒经史字画、衣服裘褐之类，洗六畜，街市施茶，至七
月止。是月以后，人多出城纳凉。北自断桥以至西泠，
南到学士港以至邵王坟，荷花盛开，轻盈出水。时取
荷叶注酒，窍其心，曲其柄，屈茎轮囷，如象鼻然，噏而
饮之，放舟蒲深柳密处，披襟钓水，月上始还。